เรื่องร้องเรียน: ขอเจ้าหน้าที่ช่วยเก็บขยะอาทิตย์ละ 2 ครั้ง ระยะหลังมาแค่ครั้งเดียว ขยะล้นจากคนมาแอบทิ้ง ทำให้เวลาฝนตก ปิดทางท่อระบายน้ำ
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนา ได้จัดเจ้าหน้าที่เข้าจัดเก็บขยะบริเวณดังกล่าวเสร็จเรียบร้อยแล้ว พร้อมทั้งได้แจกประกาศประชาสัมพันธ์ให้ประชาชนทิ้งขยะมูลฝอยภายในเวลาที่กำหนด 18.00-03.00 น. ณ จุดรวบรวมมูลฝอยภายในพื้นที่ของตนเอง และได้กำชับเจ้าหน้าที่เก็บขนมูลฝอยให้เข้าจัดเก็บขยะให้ตรงเวลาเพื่อไม่ให้เกิดขยะตกค้าง 🙏ฝ่ายรักษาความสะอาดและสวนสาธารณะ สำนักงานเขตวัฒนา ขอขอบคุณข้อมูลอันเป็นประโยชน์จากผู้แจ้ง ซึ่งจะนำมาปรับปรุงการทำงานให้มีประสิทธิภาพต่อไป
ความเห็นของผู้แจ้ง: ขอบคุณที่ดำเนินการทันที ปัญหาที่เกิดขึ้น ถังขยะ 3 ใบเป็นจุดทิ้งขยะของบ้าน 10 หลังในระแวก แต่มีคนจากที่อื่นๆมาทิ้ง (อย่างไม่มีความรับผิดชอบ) ทำให้ต้องแก้ปัญหาที่ปลายเหตุอยู่เสมอ *ฝากทางกทม.หาวิธีแก้ไขปัญหาด้วยนะคะ🙏 ขอบคุณทีมงานเขตวัฒนาทุกท่านอย่างมากค่ะ
พื้นที่: แขวงพระโขนงเหนือ เขตวัฒนา กรุงเทพมหานคร